ᱵᱤᱠᱟᱱᱮᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱵᱤᱠᱟᱱᱮᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮᱱᱟᱜ ᱵᱤᱠᱟᱱᱮᱨ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱵᱤᱠᱟᱱᱮᱨ ᱨᱮ ᱠᱟᱹᱢᱤ ᱠᱟᱱᱟ ᱾ ᱵᱤᱠᱟᱱᱮᱨ ᱫᱚ ᱵᱤᱠᱟᱱᱮᱨ ᱨᱮᱞᱣᱮ ᱰᱤᱵᱤᱡᱚᱱ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾

ᱨᱮᱞᱣᱮ ᱥᱴᱮᱥᱚᱱ
ᱵᱤᱠᱟᱱᱮᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱒᱒᱖ ᱢᱤᱴᱚᱨ (᱗᱔᱑ ᱯᱷᱤᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱟᱨ ᱱᱚᱣᱟ ᱨᱮᱱᱟᱜ ᱠᱳᱰ ᱫᱚ - BKN ᱠᱟᱱᱟ ᱾

ᱵᱤᱠᱟᱱᱮᱨ ᱠᱷᱚᱱ ᱫᱤᱱᱟᱹᱢ ᱦᱤᱞᱚᱜ ᱒᱑ ᱜᱚᱴᱟᱝ ᱠᱷᱚᱱ ᱦᱚᱸ ᱡᱟᱹᱥᱛᱤ ᱨᱮᱞ ᱪᱟᱞᱟᱜᱼᱟ, ᱡᱟᱦᱟᱸ ᱨᱮ ᱫᱤᱞᱞᱤ, ᱚᱦᱢᱚᱫᱟᱵᱟᱫᱽ, ᱵᱚᱰᱳᱫᱚᱨᱟ, ᱥᱩᱨᱚᱛ, ᱢᱩᱢᱵᱟᱭ ᱟᱨ ᱪᱚᱱᱰᱤᱜᱚᱲ ᱞᱟᱹᱜᱤᱫ ᱟᱹᱰᱤ ᱜᱟᱱ ᱫᱤᱱᱟᱹᱢ ᱦᱤᱞᱚᱜ ᱡᱚᱲᱟᱣ ᱢᱮᱱᱟᱜᱼᱟ ᱾ ᱨᱟᱡᱚᱥᱛᱷᱟᱱ ᱵᱷᱤᱛᱤᱨ, ᱡᱚᱫᱷᱯᱩᱨ, ᱡᱚᱭᱯᱩᱨ, ᱱᱟᱜᱳᱨ, ᱨᱚᱛᱚᱱᱜᱚᱲ, ᱪᱩᱨᱩ, ᱵᱟᱲᱢᱮᱨ ᱟᱨ ᱡᱮᱭᱥᱟᱞᱢᱮᱨ ᱞᱟᱹᱜᱤᱫ ᱦᱚᱸ ᱟᱹᱰᱤ ᱜᱟᱱ ᱫᱤᱱᱟᱹᱢ ᱦᱤᱞᱚᱜ ᱴᱨᱮᱱ ᱢᱮᱱᱟᱜᱼᱟ ᱾ ᱠᱳᱴᱟ ᱞᱟᱹᱜᱤᱫ ᱦᱚᱸ ᱫᱤᱱᱟᱹᱢ ᱦᱤᱞᱚᱜ ᱴᱨᱮᱱ ᱢᱮᱱᱟᱜᱼᱟ ᱾

ᱯᱟᱴᱷᱟᱱᱠᱚᱴ, ᱟᱢᱨᱤᱛᱥᱚᱨ, ᱡᱟᱹᱢᱢᱩ, ᱠᱟᱞᱠᱟ, ᱦᱚᱨᱤᱫᱣᱟᱨ, ᱟᱜᱽᱨᱟ, ᱠᱟᱱᱯᱩᱨ, ᱞᱚᱠᱷᱱᱚᱣ, ᱤᱞᱟᱦᱟᱵᱟᱫᱽ, ᱵᱟᱨᱚᱬᱟᱥᱤ, ᱯᱟᱴᱱᱟ, ᱫᱩᱨᱜᱟᱯᱩᱨ, ᱠᱚᱞᱠᱟᱛᱟ, ᱜᱩᱣᱟᱦᱟᱴᱤ ᱟᱨ ᱰᱤᱵᱽᱨᱩᱜᱚᱲ ᱞᱟᱹᱜᱤᱫ ᱫᱤᱱᱟᱹᱢ ᱦᱤᱞᱚᱜ ᱡᱚᱲᱟᱣ ᱢᱮᱱᱟᱜᱼᱟ ᱾

ᱰᱷᱮᱨ ᱠᱷᱚᱱ ᱰᱷᱮᱨ ᱮᱴᱟᱜ ᱢᱩᱬ ᱥᱤᱧᱚᱛᱤᱭᱟᱹ ᱥᱚᱦᱚᱨ ᱡᱮᱞᱮᱠᱟ ᱩᱡᱽᱡᱮᱱ, ᱯᱩᱱᱮ, ᱱᱟᱜᱽᱯᱩᱨ, ᱦᱟᱭᱫᱽᱨᱟᱵᱟᱫᱽ, ᱵᱤᱡᱚᱭᱣᱟᱰᱟ, ᱪᱮᱱᱱᱟᱭ, ᱢᱟᱫᱩᱨᱟᱭ, ᱠᱚᱭᱟᱢᱵᱟᱴᱩᱨ, ᱢᱮᱜᱽᱞᱳᱨ, ᱠᱚᱪᱤ, ᱛᱨᱤᱵᱮᱱᱫᱨᱚᱢ, ᱜᱳᱣᱟ, ᱯᱩᱨᱤ, ᱵᱷᱩᱵᱽᱱᱮᱥᱚᱨ, ᱥᱚᱢᱵᱚᱞᱯᱩᱨ, ᱨᱟᱭᱯᱩᱨ, ᱵᱤᱞᱟᱥᱯᱩᱨ ᱟᱨ ᱵᱷᱚᱯᱟᱞ ᱫᱚ ᱦᱟᱯᱛᱟ ᱨᱮ ᱢᱤᱫ ᱫᱷᱟᱣ, ᱦᱟᱯᱛᱟ ᱨᱮ ᱵᱟᱨ ᱫᱷᱟᱣ ᱟᱨᱵᱟᱝ ᱦᱟᱯᱛᱟ ᱨᱮ ᱯᱮ ᱫᱷᱟᱣ ᱨᱮᱞ ᱛᱮ ᱡᱚᱲᱟᱣ ᱟᱠᱟᱱᱟ ᱾

ᱱᱟᱜᱟᱢ
ᱵᱤᱠᱟᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱑᱘᱙᱑ ᱥᱟᱞᱮ ᱨᱮ ᱥᱚᱦᱚᱨ ᱨᱤᱱᱤᱡ ᱢᱤᱫ ᱧᱩᱛᱩᱢᱟᱱ ᱵᱮᱯᱟᱨᱤᱭᱟᱹ ᱨᱟᱭ ᱵᱟᱦᱟᱫᱩᱨ ᱫᱮᱣᱟᱱ ᱵᱟᱦᱟᱫᱩᱨ ᱥᱚᱨ ᱠᱟᱹᱥᱛᱩᱨᱪᱟᱸᱫᱽ ᱰᱟᱜᱟ ᱤᱫᱤ ᱛᱮ ᱓,᱔᱖,᱐᱐᱐ ᱴᱟᱠᱟ ᱛᱮ ᱵᱮᱱᱟᱣ ᱞᱮᱱᱟ ᱾

᱑᱘᱘᱙ ᱥᱟᱞᱮ ᱨᱮ, ᱡᱚᱫᱷᱯᱩᱨ ᱟᱨ ᱵᱤᱠᱟᱱᱮᱨ ᱨᱮᱱᱟᱜ ᱵᱟᱨᱭᱟ ᱯᱚᱱᱚᱛ ᱨᱟᱡᱽᱯᱩᱛᱟᱱ ᱮᱡᱮᱱᱥᱤ ᱛᱟᱞᱟ ᱨᱮ ᱡᱚᱫᱷᱯᱩᱨ-ᱵᱤᱠᱟᱱᱮᱨ ᱨᱮᱞᱣᱮ ᱵᱮᱱᱟᱣ ᱞᱟᱹᱜᱤᱫ ᱛᱮ ᱢᱤᱫ ᱥᱟᱶᱛᱮ ᱨᱮᱞᱣᱮ ᱵᱷᱟᱹᱞᱟᱹᱭ ᱮᱢ ᱞᱮᱫᱼᱟ ᱾ ᱑᱘᱙᱑ ᱨᱮ ᱑᱐᱐ ᱢᱤᱢᱤ (᱓ ᱯᱷᱤᱴ ᱓+᱓ ⁄ ᱘ ᱤᱱᱪ) ᱚᱥᱟᱨ ᱢᱤᱴᱚᱨ-ᱜᱮᱡᱽ ᱡᱚᱫᱷᱯᱩᱨ-ᱵᱤᱠᱟᱱᱮᱨ ᱞᱟᱭᱤᱱ ᱠᱚ ᱮᱛᱚᱦᱚᱵ ᱠᱮᱫᱼᱟ ᱾ ᱑᱙᱐᱑-᱑᱙᱐᱒ ᱨᱮ ᱢᱤᱴᱚᱨ-ᱜᱮᱡᱽ ᱞᱟᱭᱤᱱ ᱫᱚ ᱵᱚᱴᱤᱱᱰᱟ ᱫᱷᱟᱹᱨᱤᱡ ᱛᱮ ᱵᱚᱫᱚᱞ ᱞᱮᱱᱟ ᱾

ᱜᱮᱡᱽ ᱵᱚᱫᱚᱞ
ᱡᱚᱫᱷᱯᱩᱨ-ᱵᱤᱠᱟᱱᱮᱨ ᱴᱨᱟᱠ, ᱯᱷᱩᱞᱮᱨᱟ ᱨᱮᱱᱟᱜ ᱞᱤᱸᱠ ᱥᱟᱶᱛᱮ, ᱑᱙᱙᱑ ᱥᱟᱞ ᱢᱟᱲᱟᱝ ᱕ ᱯᱷᱩᱴ ᱖ ᱤᱸᱪ (᱑,᱖᱗᱖ ᱢᱤᱞᱤᱢᱤᱴᱚᱨ) ᱵᱨᱚᱰᱜᱟᱡᱽ ᱨᱮ ᱵᱚᱫᱚᱞ ᱞᱟᱹᱜᱤᱫ ᱦᱟᱛᱟᱣ ᱞᱮᱱᱟ ᱛᱟᱦᱮᱸᱫ ᱾ ᱒᱐᱐᱘ ᱥᱟᱞ ᱨᱮ ᱡᱚᱫᱷᱯᱩᱨ-ᱢᱮᱲᱛᱟ ᱥᱤᱴᱤ-ᱵᱤᱠᱟᱱᱮᱨ-ᱵᱚᱴᱷᱤᱱᱰᱟ ᱞᱟᱭᱤᱱ ᱫᱚ ᱵᱨᱚᱰ ᱜᱮᱡᱽ ᱞᱟᱭᱤᱱ ᱛᱟᱦᱮᱸ ᱠᱟᱱᱟ ᱾ ᱒᱐᱐᱘-᱒᱐᱑᱑ ᱨᱮᱱᱟᱜ ᱚᱠᱛᱚ ᱨᱮ ᱵᱤᱠᱟᱱᱮᱨ-ᱨᱮᱣᱟᱲᱤ ᱞᱟᱭᱤᱱ ᱫᱚ ᱵᱨᱚᱰ ᱜᱮᱡᱽ ᱨᱮ ᱵᱚᱫᱚᱞ ᱞᱮᱱᱟ ᱾

ᱠᱟᱹᱢᱤᱥᱟᱲᱟ
ᱵᱤᱠᱟᱱᱮᱨ (ᱞᱟᱞᱜᱚᱲ) ᱠᱟᱹᱢᱤᱥᱟᱲᱟ ᱫᱚ ᱑᱙᱒᱖ ᱥᱟᱞᱮ ᱨᱮ ᱵᱮᱱᱟᱣ ᱞᱮᱱᱟ ᱾ ᱱᱚᱣᱟ ᱫᱚ ᱢᱤᱴᱚᱨ ᱜᱮᱡᱽ ᱠᱳᱪ ᱟᱨ ᱜᱟᱹᱰᱤ ᱠᱚ ᱚᱠᱛᱚ-ᱚᱠᱛᱚ ᱨᱮ ᱚᱵᱷᱚᱨᱦᱚᱞ ᱦᱚᱪᱚᱭᱟ ᱾

ᱢᱭᱩᱡᱤᱭᱚᱢ
ᱵᱤᱠᱟᱱᱮᱨ ᱨᱮ ᱵᱤᱠᱟᱱᱮᱨ ᱦᱮᱨᱤᱴᱮᱡᱽ ᱨᱮᱞ ᱢᱭᱩᱡᱤᱭᱚᱢ ᱡᱚᱫᱷᱯᱩᱨ ᱟᱨ ᱵᱤᱠᱟᱱᱮᱨ ᱨᱮᱞᱣᱮ ᱚᱠᱛᱚ ᱥᱟᱶ ᱡᱩᱲᱟᱹᱣ ᱟᱠᱟᱱ ᱡᱤᱱᱤᱥ ᱠᱚ ᱩᱫᱩᱜ ᱥᱚᱫᱚᱨᱟ ᱾ ᱱᱚᱣᱟ ᱫᱚ ᱒᱐᱑᱒ ᱥᱟᱞᱮ ᱨᱮ ᱮᱛᱚᱦᱚᱵ ᱞᱮᱱᱟ ᱾ ᱯᱞᱮᱴᱯᱷᱚᱨᱢ ᱢᱤᱫ ᱨᱮ ᱯᱟᱜᱽᱲᱤ ᱢᱭᱩᱡᱤᱭᱚᱢ ᱒᱐᱒᱑ ᱥᱟᱞ ᱨᱮ ᱮᱦᱚᱵ ᱮᱱᱟ ᱾ ᱵᱤᱠᱟᱱᱮᱨ ᱨᱤᱱᱤᱡ ᱟᱠᱴᱨᱮᱥ ᱯᱚᱵᱚᱱ ᱵᱭᱟᱥ ᱦᱚᱛᱮᱛᱮ ᱛᱮᱭᱟᱨ ᱟᱠᱟᱱ ᱡᱮᱜᱮᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱡᱤᱞᱤᱧ ᱟᱨ ᱡᱚᱛᱚ ᱠᱷᱚᱱ ᱦᱩᱰᱤᱧ ᱯᱟᱜᱽᱲᱤ ᱮ ᱩᱫᱩᱜ ᱥᱚᱫᱚᱨ ᱟᱠᱟᱫᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
ᱵᱤᱠᱟᱱᱮᱨ ᱨᱮ ᱴᱨᱮᱱ

ᱛᱷᱚᱠ:ᱵᱤᱠᱟᱱᱮᱨ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱵᱤᱠᱟᱱᱮᱨ ᱨᱮᱞᱣᱮ ᱦᱟᱹᱴᱤᱧ